HEA TAHTE KOKKULEPE

kuupäev digiallkirjas

Narva Linnavalitsus, mida esindab seaduste alusel linnapea Aleksei Jevgrafov,
ja
Reinar Halliku Korvpallikool, mida esindab seaduste alusel juhatuse liige Reinar Hallik,
sõlmisid käesoleva hea tahte kokkuleppe (edaspidi Kokkulepe) alljärgnevas:

1. Pooled soovivad 2020. aastast alates ühiselt edendada Narva linnas korvpalli, rõhutades noorte korvpalli (nii poisid kui tüdrukud) eesmärgiga muuta see ala noorte jaoks atraktiivsemaks.

2. Pooled lähtuvad koostöö tegemisel üldpõhimõttest, et korvpalli edendamisel Narva linnas arvestatakse sihtrühma huve ning Poolte vajadusi ja võimalusi.

3. Pooled teevad koostööd järgmistes valdkondades:
2.1. treeningrühmade avamine; 
2.2. korvpalli, eriti noortekorvpalli, üldine arendamine;
2.3. treenerite leidmine korvpalligruppidele, treenerite ja kohtunike arvu suurendamine;
2.4. korvpalli harrastamise tingimuste arendamine (sh korvpallisaaliinventar);
2.5. korvpalli väljakute rajamine ja korrastamine, sh:
2.4.1. minikorvpalliplatside rajamine koolieelsetes lasteasutustes;
2.4.2. välikorvpalliväljakute rajamine ja korrastamine;
2.6. üldhariduskoolide ja koolieelsete lasteasutuste kaasamine korvpalli edendamisse;
2.7. sidusa ja regulaarse koostöö ja infovahetuse tagamine;
2.8. muud korvpalliga seotud teemad.

4. Pooled teevad koostööd minikorvpalliplatside ja välikorvpalliväljakute asukoha valikul, projekteerimisel ja rajamisel.

5. Koostöö raames võivad Pooled vajadusel sõlmida konkreetseid lepinguid, milles fikseeritakse konkreetselt Poolte õigused ja kohustused.

6. Pooled võivad vajadusel täiendavate kokkulepete alusel kaasata koostöösse ja Poolte vahel sõlmitavate lepingute täitmiseks kolmandaid isikuid.

7. Kokkulepe jõustub allkirjastamisest ja kehtib tähtajatult. Kumbki Pool võib Kokkuleppe ühepoolselt üles öelda, teavitades sellest teist Poolt vähemalt 3 (kolm) kuud ette.

8. Kokkuleppe tingimusi võib muuta ainult Poolte kirjalikul kokkuleppel. Kirjaliku vormi mittejärgimiseta on muudatused tühised.

